دونیادا یئنی نوع کوروناویروس‌دان اؤلنلرین سایی 1 میلیون 700 مینی کئچیب. انفکسیونا یولوخان‌لارین سایی 77 میلیون 190 مینی، ویروس‌دان معالیجه اولونا‌راق ساغالان‌لارین سایی دا 54 میلیون 106 مینی ان یوخاری‌دیر.
اپیدمی نین مرکزی اولان امریکادا یئنی کوروناویروس سببیله اؤلن‌لرین سایی سون 24 ساعات عرضینده 598 مین آرتا‌راق 324 مین 2-یه، ویروس آشکارلانان‌لارین سایی ایسه 63 مین 652 نفر آرتا‌راق 18 میلیون 141 مین 661 نفره چاتیب.
ایتالیا-دا سون 24 ساعات عرضینده اپیدمی سببیله حیاتینی ایتیرن‌لرین سایی 352 نفر اولوب. بونونلا دا اؤلکه‌ده "کووید-19" قایناق‌لی اؤلن‌لرین سایی 68 مین 779-ا یوکسلیب. ویروسا یولوخان‌لارین سایی 15 مین 104 آرتا‌راق بیر میلیون 953 مین 185-ا چاتیب. بو آرادا، ایتالیا-نین ساغلیق ناظیرلیگی اینگیلتره-‌دن قایی‌دان بیر اینساندا یئنی نوع کوروناویروسون داها سرعت‌لی یولوخان موتاسیونونون آشکارلاندیغینی بیان ائدیب.
اینگیلتره-‌ده ویروس سببیله سون 24 ساعات عرضینده 326 نفرین اؤلومو ایله اینسان ایتکیسی 67 مین 401-ا یوکسلیب. 35 مین 928 یئنی یولوخما ایله انفکسیونا یولوخان‌لارین سایی 2 میلیون 40 مین 147 اولوب. پایتاخت لندون-دا اپیدمی یه قارشی موباریزه‌ده 4-جو مرحله‌یه کئچیلیب؛ بوتون ماغازا‌لار، بربرخانا‌لار و ایدمان سالون‌لاری باغلانیب. محدودیت‌لرین ایلک گونونده لندون کوچه‌لری‌نین بوش اولدوغو، مئترو ایستگاه لارینین ساکیت اولدوغو موشاهیده ائدیلیب.
بو آرادا، تورکیه، هوللاندیا و بلژیک-دن سونرا فرانسا، اطریش و آلمانیا دا یئنی نوع اولان کوروناویروسون (کووید-19) داها سرعت‌لی یاییلدیغی بیلدیریلن موتاسیونون آشکارلانماسی سببیله بو اؤلکه ایله نقلیاتین دایاندیریلاجاغینی آچیقلاییب‌لار.
روسیادا سون بیر گونده داها 29 مین 350 نفره "کووید-19" تشخیصی قویولوب.
بونونلا دا روسیادا کوروناویروسا یولوخان‌لارین سایی 2 میلیون 877 مین 727 نفره چاتیب. اؤلکه‌ده ویروس‌دان اؤلن‌لرین سایی ایسه داها 493 نفر آرتا‌راق 51 مین 351 اولوب.
بون‌دان باشقا، روسیادا ایندییه‌دک کوروناویروسا یولوخان 2 میلیون 295 مین 362 نفر ساغالیب.
هیندوستان-دا اپیدمی‌‌دن اؤلن‌لرین سایی 145 مین 843-ا، ویروسا یولوخان‌لارین سایی ایسه 10 میلیون 56 مین 248-ا یوکسلیب.
"کووید-19"ون اورتایا چیخدیغی و 4 مین 634 نفرین اؤلدوگو چین-ده سون 24 ساعات عرضینده ویروس سببیندن وفات ائدن اولماییب. ویروسون یولوخدوغو اینسان سایی 23 آرتا‌راق 86 مین 852-یه چاتیب.
